Aiah

Si Maraiah Queen Arceta (ipinanganak noong 27 Enero 2001), na kilala bilang Aiah, ay isang Pilipinong modelo, mang-aawit, at mananayaw sa ilalim ng Star Music. Nagsimula ang kaniyang karera sa pagsali sa mga kaganapan sa paaralan, pagmomodelo, at mga beauty pageant, kung saan nagwagi siya ng mga parangal tulad ng Miss Silka Cebu at Miss Silka Philippines noong 2018. Isa siya sa mga nangungunang rapper at pinakamatandang langkap ng P-pop girl group na Bini.

Maagang buhay at pag-aaral
Ipinanganak si Maraiah Queen Arceta noong 27 Enero 2001 sa Lungsod ng Lapu-Lapu, Cebu, Pilipinas, kung saan siya ay lumaki kasama ang kaniyang nag-iisang kapatid na lalaki. Bago ang kaniyang audition, sumali si Arceta sa mga patimpalak sa paaralan, pagmomodelo, at mga beauty pageant. Sa huling bahagi ng 2018, sumali siya sa isang beauty pageant na inorganisa ng Silka, kung saan siya ay pinarangalang Miss Silka Philippines 2018.

Nag-enroll si Aiah sa Enderun Colleges sa Taguig bilang iskolar noong 2022, na kumukuha ng degree sa Architecture in Interior Design and Multimedia Arts.

 Karera 
Dumalo sa dalawang audition' si Aiah para sa Star Hunt Academy (SHA) sa Cebu. Noong 2018, nag-audition siya para sa Pinoy Big Brother: Otso at umabante sa ikatlong round ng takbo ng audition ngunit hindi nakakuha ng lagak bilang housemate. Kasunod ng kaniyang karanasan sa PBB Otso, nag-audition siya para sa 2022 TV series na "Darna," na hinimok ng kaniyang modeling agency, ngunit hindi niya nakuha ang gampan. Sa kaniyang paglabas sa talk show na Bisaya na "Kuan on One," naalala niyang binanggit ng kaniyang tagapamahala na ang kanilang layunin ay hindi para makuha ang gampan bagkus para mapansin ng mga staff ng Star Hunt. 

Ilang buwan pagkatapos ng kaniyang audition, nakatanggap si Aiah ng tawag na nag-aanyaya sa kaniya sa Maynila para sumali sa isang girl group. Tinanggap niya ang pag-anyaya at naging isa sa mga huling trainee' na sumali sa "Star Hunt Academy", tatlong buwan pagkatapos magsimula ang pagsasanay. Noong 10 Oktubre 2020, isa siya sa huling walong langkap ng SHA Girl Trainees na nagtapos sa akademya at opisiyal na inihayag bilang langkap ng isang idol group.

Noong Nobyembre 2020, opisiyal na naging langkap si Aiah ng P-pop girl group na Bini, na opisiyal na nag-debut noong 11 Hunyo 2021.

 Diskograpiya 
Noong 2021, isinulat ni Aiah ang kanilang ikatlong single na "Kapit Lang", kasama si Lian Kyla, na sinulat ang rap verse ng awitin. Noong 2024, nakipagtulungan si Aiah kay Jeremy G. sa isang remix ng kaniyang awitin noong 2023 na "Bini", at nagsilbi bilang tampok na artist para sa remix.

 Filmography 
Noong 2023, isinama si Aiah sa music video ng awiting "Bini" ni Jeremy G. Kasama rin siyang kumanta sa remixed version ng parehong awitin na inilabas noong 2024.

Noong Enero 2024, lumabas si Aiah kasama ang mga langkap ng Bini na sina Stacey at Mikha bilang mga guest hurado sa ikalawang season ng Drag Den, isang drag reality show na pinangunahan ni Manila Luzon.  Noong Hulyo 2024, nakapanayam ni Melai Cantiveros si Aiah sa isang episode ng talk show na Kuan on One.

Iba pang mga ginagawa
 Pagkakawanggawa 
 Aiahdvocacy 
Noong 21 Setyembre 2024, bumisita si Aiah sa isang barangay sa Tondo, Maynila, upang mamahagi ng tulong sa mga bata, na nagtanda sa pagsisimula ng "Aiahdvocacy," isang taunang charity project na naglalayong magbigay ng mga ayuda at tulong sa mga komunidad at pasilidad sa buong Pilipinas mula Setyembre hanggang Disyembre.  Noong Oktubre, bumisita si Aiah, kasama ang kaniyang ina at mga miyembro ng Bini na sina Colet at Maloi sa Golden Reception and Action Center for the Elderly and Other Special Cases (GRACES), isang nursing home sa Lungsod Quezon, na may suporta mula sa mga boluntaryo mula sa Hukbong Himpapawid ng Pilipinas at mga tagahanga ni Aiah. Noong Nobyembre, pagkatapos ng kanilang Grand Biniverse concert, isinagawa ni Aiah ang kaniyang charity project sa La Union. Si Aiah, kasama ang kaniyang pangkat, ay nagsagawa ng paglilinis sa dalampasigan, pagtatanim ng puno, at nag-host ng isang programa ng pasasalamat para sa mga lokal, na nagbibigay ng mga ari-arihan sa daan.

 Mga parangal at nominasyon 
 Parangal Taon Kategorya Resulta  P-pop Awards 2023Top Female Visual of the YearNagwagi

Mga sanggunian

Mga pananda

 Mga panlabas na kawing 



Kategorya:Mga Bisaya
Kategorya:Pilipinong Katoliko Romano
Kategorya:Nabubuhay na mga tao
Kategorya:Ipinanganak noong 2001
Kategorya:Articles with hCards
Kategorya:Mga artikulo na may maikling paglalarawan